Nová disciplína **SLOW DANCE pre rok 2022 (slovenská, perspektívne aj medzinárodná)**

**Upravené 2.5.2022, platné do júna 2022, možné úpravy od septembra na základe MEDZINÁRODNÝCH IDO pravidiel, ktoré sa majú schvaľovať)**

**SLOW Dance**

**Slow Dance** **jednotlivci**

**Vekové kategórie**

**DVK 12 a mladšie (spolu)**

~~DVK 1 vek 9 a menej, mladšie deti rok narodenia 2013, 2014, 2015 ...~~

~~DVK 2 vek 10-12, staršie deti rok narodenia 2012, 2011 a 2010 v IS označené DVK~~

JVK 1

JVK 2

HVK

**A. Hudba** organizátora – pomalého charakteru. **Tempo** : **18 - 28** T/M, čo je **72 - 112** bpm (úder za minútu)

**B. Dĺžka ukážky**: jedna prezentácia v predkolách, dĺžka 60 sek. v počte **5** ~~7~~ -10 tanečníkov, a 2 prezentácie vo finále: sólo prezentácia 45 sek (zahrnutý je aj čas odchodu) a záverečná spoločná prezentácia finalistov - 1 minúta. **Vo finále rovnaká hudba pre všetkých v sólovej prezentácii.** **Na konci každej spoločnej súťažnej prezentácie ostanú tanečníci pár sekúnd v jednom rade tvárou a št.číslom k porote.**

**C. Charakteristika pohybu**

Tanečná zostava v disciplíne SLOW dance je tvorená spojením a kombináciou rôznych tanečných techník: techniky klasického tanca, modern&contemporary, jazz a iných. V zostave sa využíva striedanie pohybov rôznej rýchlosti, dynamiky, zastavení a následného prechodu do uvoľnenia, princíp **FREEZING /HOLDING/PAUSING → MELT**. Pre disciplínu slow dance je charakteristickým znakom využívanie adagiového pohybu horných a dolných končatín, izolácií jednotlivých častí tela, lokomócie – chôdza, beh, chassé a iné). V zostave môžu byť však zastúpené komponenty pohybu (rotácie, elevácie, švihy, floorwork a iné), ktoré napĺňajú pohybový obsah. Žiadny komponent nesmie dominovať, musí byť rovnomerne zastúpený. Tanečná zostava je predvádzaná po kruhu **(povolený** **do oboch smerov)** . Pohyb po kruhu umožňuje súťažiacemu presun po celej tanečnej ploche pred jednotlivými rozhodcami. Pri hodnotení sa prihliada na kvalitu interpretácie a emotívneho predvedenia tanečnej zostavy na organizátorom zvolenú hudobnú nahrávku.

**D. Akrobatické cvičebné tvary:** Akrobatické cvičebné tvary sú také, pri ktorých sa telo otáča okolo “sagitálnej” alebo “frontálnej” osi (kotúľ, premet vpred, premet bočne, salto, a iné). V predkolách a spoločných prezentáciách sú všetky ZAKÁZANÉ. V sólovej finálovej prezentácii je možné použiť také akrobatické cvičebné tvary, pri ktorých bude zachovaný kontakt s tanečnou plochou, v opačnom prípade sú ZAKÁZANÉ.

**E.** **Muzikalita** (rytmus, frázovanie), tanečná variabilita a originalita bude vysoko hodnotená. Hodnotená bude schopnosť pohybovo a emotívne vyjadriť hudbu a tiež prípadná improvizačná schopnosť tanečníka.

**F. Kostým** charakteru „PLAIN WEAR“ podľa vlastného výberu, **môže byť aj viacfarebný ale nezdobený** (bez zdobenia = **nie stojačiky ligotavé , ani ozdoby**). Kostým musí spĺňať predpisy sekcie IDO a medzinárodnej organizácie IDO (predovšetkým zahalené intímne časti tela, kostým a líčenie zodpovedajúce vekovej kategórii). Tanečná obuv má dopĺňať estetiku celkového image a náladu zostavy. Obuv nie je špecifikovaná. Povolená je tanečná obuv, ponožky, bosé chodidlá.

**Štart.číslo odporúčame umiestniť VPREDU – ideálne na hrudníku**

**G**. **Priebeh súťaže – súťažné kolá**: predkolo (formou tancovania v kruhu) / semifinále (formou tancovania v kruhu) / finále (vlastná a spoločná prezentácia)